Τάρτα με φυστίκια Αιγίνης και σύκα
Πληθωρική σε γεύση και αρώματα, έχοντας ως βάση τα φρέσκα σύκα και τα φυστίκια Αιγίνης, αυτή η τάρτα είναι ο ορισμός του ελληνικού καλοκαιριού.
200 γρ. αλεύρι για όλες τις χρήσεις, 80 γρ. φυστίκια Αιγίνης (ψίχα), ανάλατα και ωμά, αλεσμένα σε σκόνη, 125 γρ. βούτυρο αγελάδας (κρύο), κομμένο σε κυβάκια, 1 πρέζα αλάτι, 1 κρόκος αυγού, 30 γρ. παγωμένο νερό, 60 γρ. ζάχαρη λευκή, κρυσταλλική, 70 γρ. φυστίκια Αιγίνης (ψίχα), αλεσμένα σε σκόνη + λίγα χοντροκομμένα για τη διακόσμηση, 70 γρ. βούτυρο αγελάδας, σε κυβάκια, 70 γρ. ζάχαρη λευκή, κρυσταλλική, 1 αυγό, 1 κουτ. γλυκού κορν φλάουρ, 5-6 σύκα
Στον κάδο του μίξερ βάζουμε όλα τα υλικά και ζυμώνουμε με το φτερό, έως ότου πετύχουμε μια λεία ζύμη.Την τυλίγουμε με μεμβράνη και την αφήνουμε στο ψυγείο να ξεκουραστεί για 30 λεπτά.Στον κάδο του μίξερ χτυπάμε (με το σύρμα) το βούτυρο με τη ζάχαρη και το αλεσμένο φυστίκι έως ότου το μείγμα φουσκώσει.Προσθέτουμε το αυγό, χτυπάμε 2-3 λεπτά ακόμα και σταματάμε το χτύπημα.Προσθέτουμε το κορν φλάουρ και ανακατεύουμε απαλά με μια ελαστική σπάτουλα σιλικόνης.Ανοίγουμε τη ζύμη με τον πλάστη πάνω σε αλευρωμένη επιφάνεια, σε λεπτό φύλλο πάχους 3 χλστ.Στρώνουμε το φύλλο σε μια ταρτιέρα διαμέτρου 20 εκ. καλύπτοντας τον πάτο και τα τοιχώματα.Με ένα μαχαίρι κόβουμε όση ζύμη εξέχει από αυτά.Απλώνουμε την κρέμα της γέμισης στο εσω- τερικό της τάρτας και αφήνουμε στο ψυγείο για 8 ώρες, να ξεκουραστεί – θέλουμε να φύγει ο αέρας που έχει εγκλωβιστεί στη γέμιση ειδάλλως θα ξεχειλίσει στο ψήσιμο.Πλένουμε τα σύκα και τα κόβουμε στη μέση. Τα τοποθετούμε σαν βεντάλια πάνω από την κρέμα, σκορπάμε και τα φυστίκια και ψήνουμε σε προθερμασμένο φούρνο στους 170°C για 40-45 λεπτά.
Αλεύρι (ζύμες),Αυγά,Φυστίκια,Κεράσματα